
23-TA-3322: Rīkojuma projekts (Vispārīgais)
Par nekustamā īpašuma "Grietiņas" Brunavas pagastā, Bauskas novadā, pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Papildu dokumenti (Paskaidrojošie dokumenti) (IP)
Papildu dokumenti (Satiksmes ministrijas lēmums) (IP)
Atzinuma sniedzējs
Tieslietu ministrija
Atzinums iesniegts

Atzinuma sniegšanas termiņš
26.01.2024.

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
"Problēmas aprakstā" norādīts, ka 2019. gada 5. jūlijā noslēgtais nomas līgums ir ilgtermiņa sadarbības forma un īpašnieks lūdz ņemt vērā nomas cenu potenciālo pieaugumu, ievērojot inflāciju. Tiešie aprēķinātie zaudējumi ir 60,50 EUR/mēnesī x 36 mēneši = 2178 EUR. Nākotnes negūtie ienākumi ir 60,50 EUR/mēnesī + inflācija %, prognozētais cenu kāpums nākamajiem gadiem +10%=66,55 EUR/mēnesī, attiecīgi 798,60 EUR/gadā*30=23 958 EUR. Vēršam uzmanību, ka Tiesību akta lietai pievienoto 2019. gada 5. jūlija nomas līgumu ir noslēgušas divas juridiskas personas, savukārt no paskaidrojošajiem dokumentiem un anotācijas izriet, ka atsavināmā nekustamā īpašnieks ir fiziska persona. Turklāt minētais nomas līgums ir noslēgts tikai par zemes vienības (zemes vienības kadastra apzīmējums 4046 011 0104) daļu 36 m2 platībā un šajā gadījumā pēc būtības šis līgums ir apakšnomas līgums, jo Tiesību akta lietai ir pievienots anotācijā neminēts 2019. gada 27. februāra nomas līgums Nr.2019/40460110104 par visas zemes vienības (zemes vienības kadastra apzīmējums 4046 011 0104) 1,01 ha platībā iznomāšanu, kas noslēgts starp atsavināmā nekustamā īpašuma īpašnieku (fizisku personu) kā iznomātāju un juridisku personu  kā nomnieku uz laiku līdz 2059. gada 31. decembrim, kura, kā minēts iepriekš, daļu no minētās zemes vienības ar 2019. gada 5. jūlija nomas līgumu tālāk nodevusi apakšnomā citai juridiskai personai. Ņemot vērā minēto, lūdzam anotācijā ietvert korektu informāciju par abiem noslēgtajiem nomas līgumiem, to līgumslēdzējiem, nomas priekšmetu, līgumu termiņiem, vienlaikus skaidrojot gan nomas, gan apakšnomas līguma ietekmi uz aprēķināto un apstiprināto taisnīgas atlīdzības apmēru, gan arī šo līgumu tiesisko statusu pēc rīkojuma projekta 1. punktā minētā nekustamā īpašuma atsavināšanas. 
Piedāvātā redakcija
-
	Sandris Rāgs (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
"Problēmas aprakstā" norādīts, ka uz zemes vienības ar kadastra apzīmējumu 4046 011 0104 36 m2 platībā ir izvietots reklāmas stends un par tā izvietošanu 2019. gada 5. jūlijā noslēgts nomas līgums ar termiņu līdz 2025. gada 30. jūnijam. No Tiesību akta lietai pievienotā nomas līguma 2.1. apakšpunkta izriet, ka nomas līguma termiņš tika noteikts - 2022. gada 30. jūnijs ar iespēju to pagarināt nomas līguma 2.2. apakšpunktā noteiktajā kārtībā. Ņemot vērā minēto, tiesiskās skaidrības nodrošināšanai aicinām anotācijā skaidrot, vai minētā nomas līguma termiņš pagarināts līdz 2025. gada 30. jūnijam atbilstoši nomas līguma 2.2. apakšpunktā noteiktajam.
Piedāvātā redakcija
-
	Sandris Rāgs (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijā Civillikuma 2174. panta interpretāciju, jo anotācijā daļēji ir norādītas tiesiskās sekas, kādas iestājas atsavinot nekustamo īpašumu uz likuma pamata, proti, nekustamais īpašums pāries valsts īpašumā brīvs no visiem apgrūtinājumiem un nastām, kuras nekustamajam īpašumam uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.

Tieslietu ministrija vērš uzmanību, ja īpašums tiek atsavināts, noslēdzot ar nekustamā īpašuma īpašnieku līgumu par nekustamā īpašuma labprātīgu atsavināšanu, tad piemērojami Civillikuma 2174. panta noteikumi, par to, ka ieguvējam (valstij) ir tiesības uzteikt tādu nomas līgumu, kas nav ierakstīts zemesgrāmatā. Nomas līguma uzteikšanas gadījumā, iznomātājam jāatlīdzina nomniekam visi zaudējumi, kādi viņam nodarīti ar līguma priekšlaicīgu izbeigšanu. Savukārt valstij jādod nomniekam piemērots laiks nomas priekšmeta atdošanai. 
Piedāvātā redakcija
-
	Sandris Rāgs (TM)



